ലൂസിയ (ചലച്ചിത്രം)

2013ൽ പുറത്തിറങ്ങിയ ഒരു കന്നഡ മനഃശാസ്ത്ര ത്രില്ലർ ചലച്ചിത്രമാണ് ലൂസിയ. പവൻ കുമാർ സംവിധാനവും രചനയും നിർവ്വഹിച്ചിരിക്കുന്ന ലൂസിയയിൽ സതീഷ് നീനാസം, ശ്രുതി ഹരിഹരൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. 2013 ജൂലൈ 20നു ലണ്ടൻ ഇന്ത്യൻ ചലച്ചിത്രമേളയിലായിരുന്നു ചിത്രത്തിന്റെ ആദ്യപ്രദർശനം. മേളയിൽ മികച്ച ചിത്രത്തിനുള്ള പ്രേക്ഷക പുരസ്കാരം സ്വന്തമാക്കിയത് ലൂസിയയായിരുന്നു.. പിന്നീട് സെപ്റ്റംബർ 6നു ചിത്രം പൊതുപ്രദർശനത്തിനെത്തി. ജനങ്ങളിൽ നിന്ന് പണം പിരിച്ചാണ് ലൂസിയ നിർമ്മിച്ചത്. ഇത്തരത്തിൽ നിർമ്മിച ആദ്യ കന്നഡ ചിത്രം കൂടിയാണ് ലൂസിയ.

ബോക്സ് ഓഫീസിൽ വിജയം നേടിയ ചിത്രം നിരൂപകരിൽ നിന്ന് വളരെ മികച്ച അഭിപ്രായമാണ് സ്വന്തമാക്കിയത്. എനക്കുൾ ഒരുവൻ എന്ന പേരിൽ ലൂസിയയുടെ തമിഴ് പതിപ്പ് 2015ൽ പുറത്തിറങ്ങും. സി.വി. കുമാർ നിർമ്മിക്കുന്ന എനക്കുൾ ഒരുവൻ പ്രസാദ് രാമർ സംവിധാനം ചെയ്യുന്നു. സിദ്ധാർത്ഥ്, ദീപ സന്നിധി എന്നിവരാണ് ചിത്രത്തിലെ പ്രധാന അഭിനേതാക്കൾ.

 അഭിനേതാക്കൾ 
 സതീഷ് നീനാസം - നിക്കി (നിഖിൽ)
 ശ്രുതി പരിപരൻ - ശ്വേത
  അച്യുത് കുമാർ - ശങ്കരണ്ണ
 സഞ്ജയ് - സഞ്ജയ് (മുംബൈ പോലീസ്)
  കൃഷ്ണ - ദീപക് (ക്രൈംബ്രാഞ്ച് ഓഫീസർ)
 ബാലാജി മനോഹർ
 ഹർദിക ഷെട്ടി - കാമിനി

 പുരസ്കാരങ്ങൾ 
 കർണാടക സംസ്ഥാന ചലച്ചിത്രപുരസ്കാരം 2013
 മികച്ച സംഗീത സംവിധായകൻ – പൂർണചന്ദ്ര തേജസ്വി

 61ആം ഫിലിംഫെയർ അവാർഡ് സൗത്ത്
 മികച്ച സംവിധായകൻ – പവൻ കുമാർ
 മികച്ച സഹനടൻ – അച്യുത് കുമാർ 
 മികച്ച പിന്നണിഗായകൻ – പൂർണചന്ദ്ര തേജസ്വി - "തിമ്പടക്കമ്മി"

 ലണ്ടൻ ഇന്ത്യൻ ചലച്ചിത്രമേള 2013
 മികച്ച ജനപ്രിയ ചിത്രം

 അവലംബം 

 പുറംകണ്ണികൾ 


വർഗ്ഗം:കന്നട ചലച്ചിത്രങ്ങൾ